સુરેન્દ્રનગર મહેતા માર્કેટમાં મોટા પાયે તેલનું વેચાણ થાય છે. ત્યારે અવારનવાર ડિસ્કો તેલનું વેચાણ થતું હોવાની ફરીયાદો ઉઠે છે ત્યારે વઢવાણ મામલતદારે પોલીસ ટીમને સાથે રાખી તેલના વેપારીઓને ત્યાં મોડી સાંજે દરોડા કર્યા હતા. બીજીતરફ સુરેન્દ્રનગર પોલીસે અલગઅલગ ટીમો બનાવી વઢવાણ જી.આઈ.ડી.સી.માં ગાયત્રી એન્ટરપ્રાઈઝમાં દરોડો પાડ્યો હતો. જેમાં ૩૦૯ તેલના ડબ્બા, ૧૦૨ પ્લાસ્ટીકના કેન, ૧૫ લિટર સીંગતેલ બનાવાનો એસેન્સ સહિત રૂ. ૫,૦૪,૬૦૦/-નો મુદ્દામાલ જપ્ત કરાયો છે. સુરેન્દ્રનગર-વઢવાણમાં લોકાના આરોગ્ય સાથે ચેડાં કરી નકલી તેલ બનાવી, વેચાણનો પર્દાફાશ પોલીસે કરતા ચકચાર ફેલાઈ છે. આ બનાવમાં સંડોવાયેલા શખ્સો અને મિલિભગત કરનાર અધિકારીઓ સામે કડક કાર્યવાહીની માંગ ઉઠી છે.